ଭୁବନେଶ୍ୱର(ଓଡ଼ିଶା ରିପୋର୍ଟର): ବଡ଼ଚଣା ବିଧାୟକ ଅମର ଶତପଥୀଙ୍କ ଡ୍ରାଇଭର ଓ ପିଏସ୍ଓଙ୍କୁ କରୋନା ହୋଇଛି। ଏନେଇ ନିଜେ ବିଧାୟକ ସୂଚନା ଦେଇଛନ୍ତି।
ବିଧାୟକ ଶ୍ରୀ ଶତପଥୀ କହିଛନ୍ତି ଯେ ତାଙ୍କ ଡ୍ରାଇଭର ଓ ପିଏସ୍ଓଙ୍କ ସମେତ ୪ ଜଣ କରୋନାରେ ଆକ୍ରାନ୍ତ ହୋଇଛନ୍ତି। ତେବେ ତାଙ୍କ ସ୍ୱାବ ରିପୋର୍ଟ ନେଗେଟିଭ ଆସିଛି। ଏହାସହ ତାଙ୍କ ପତ୍ନୀ ଓ ପୁଅର ମଧ୍ୟ ସ୍ୱାବ ରିପୋର୍ଟ ନେଗେଟିଭ ଆସିଛି।
ସୂଚନାଯୋଗ୍ୟ, ରାଜ୍ୟର ଚାରି ଜଣ ବିଧାୟକ କରୋନାରେ ଆକ୍ରାନ୍ତ ହୋଇଛନ୍ତି। ସେମାନଙ୍କ ମଧ୍ୟରୁ ନୀଳଗିରି ବିଧାୟକ ସୁକାନ୍ତ ନାୟକ ସୁସ୍ଥ ହୋଇ ଫେରିଛନ୍ତି।
